# Αξιολόγηση μαθητών στην ΕΕΤ (Πρόταση)

**Οι επίσημες οδηγίες αξιολόγησης περιγράφονται στο Φ4/56637/Δ4/31-3-2017.**

**Το παρακάτω κείμενο αφορά συμβουλές και μπορούν να αξιοποιηθούν μόνο στο βαθμό που είναι συμβατές με τις επίσημες οδηγίες**

*Το παρόν αποτελεί πρόταση που έχει κατατεθεί από τον* ***Σεπτέμβριο του 2016*** *στο ΙΕΠ με σκοπό να αξιοποιηθεί στις οδηγίες αξιολόγησης μαθητών που προβλέπονταν να δημοσιευθούν, αλλά μέχρι τον Ιανουάριο του 2017 δεν έχουν δημοσιευθεί.*

*Μέχρι να δημοσιευθούν σχετικές επίσημες οδηγίες από το ΙΕΠ ή το Υπουργείο και εφ όσον σας διευκολύνει,, μπορείτε να το αξιοποιήσετε, αυτούσιο ή με τροποποιήσεις που θα κάνετε. Στην περίπτωση δημοσίευσης επίσημων οδηγιών μπορείτε να το αξιοποιήσετε ΜΟΝΟ ΣΤΗΝ ΠΕΡΙΠΤΩΣΗ ΠΟΥ ΕΙΝΑΙ ΣΥΜΒΑΤΟ ΜΕ ΑΥΤΕΣ.*

*Α. Κονταξής*

Το μάθημα δεν αξιολογείται με εξετάσεις αλλά με βάση τις εργασίες και τη συμμετοχή των μαθητών. Η αξιολόγηση του κάθε μαθητή είναι συνεχής, από την πρώτη ημέρα διεξαγωγής του μαθήματος και είναι σκόπιμο να στηρίζεται σε παραδοτέα, απλά ή σύνθετα τα οποία υλοποιεί ο μαθητής καθώς στο μάθημα δεν πραγματοποιούνται πρόχειρα διαγωνίσματα ή τέστ τα οποία αποτελούν τεκμήρια αξιολόγησης. Τα παραδοτέα αυτά μπορούν να φυλάσσονται σε ειδικό φάκελο τον οποίο διατηρεί η Ομάδα. Ο φάκελος μπορεί να είναι φυσικός ή ηλεκτρονικός ή συνδυασμός και των δύο. Εναλλακτικά, ο εκπαιδευτικός μπορεί να τηρεί ημερολόγιο συμμετοχής των μαθητών του το οποίο αποτελεί τεκμήριο αξιολόγησης.

Σε κάθε περίπτωση που ο μαθητής παραπεμφθεί για ξεχωριστές εξετάσεις (κατ’ οίκον, παραπομπή τον Σεπτέμβριο κλπ) η αξιολόγησή του γίνεται με βάση εργασία την οποία επιλέγει, σε συνεργασία με τον διδάσκοντα εκπαιδευτικό.

Σε πρώτο στάδιο αξιολογείται η ομαδική εργασία, μέσω απλού φύλλου αξιολόγησης που επισυνάπτεται στο Παράρτημα Ι . Ο πίνακας αυτός δίνεται στους μαθητές κατά την ανάληψη της ΕΕΤ, προκειμένου να γνωρίζουν εκ των προτέρων τον τρόπο αξιολόγησής τους.

Η τελική αξιολόγηση του κάθε μαθητή γίνεται για κάθε μαθητή ξεχωριστά με βάση

α) την επίδοση της ομάδας σύμφωνα με το φύλλο αξιολόγησης

β) την παρατήρηση του εκπαιδευτικού κατά τη διάρκεια των μαθημάτων σχετικά με το βαθμό συνεργασίας ,συμμετοχής και συμβολής του συγκεκριμένου μαθητή στην ομαδική εργασία (είναι καλό να υπάρχουν σχετικά αποδεικτικά στοιχεία του βαθμού συμμετοχής του μαθητή) και

 γ) τη συμμετοχή του μαθητή στην παρουσίαση της εργασίας.

# Παράρτημα Ι Φύλλο αξιολόγησης

Το παρόν φύλλο αξιολόγησης προτάθηκε από τον συν. Ιωάννη Τζωρτζάκη, Σχολικό Σύμβουλο. <http://projectkriti.weebly.com/>

|  |
| --- |
| **ΣΥΝΟΠΤΙΚΟ ΦΥΛΛΟ ΑΞΙΟΛΟΓΗΣΗΣ ΟΜΑΔΙΚΗΣ ΕΡΕΥΝΗΤΙΚΗΣ ΕΡΓΑΣΙΑΣ ΣΤΗΝ ΤΕΧΝΟΛΟΓΙΑ** |
| **Α** | **ΓΡΑΠΤΗ ΕΡΓΑΣΙΑ** |  |  |  |  |
| Α1 | Σκοπός της έρευνας/Ερευνητικά ερωτήματα | 1 | 2 | 3 | 4 |
| Α2 | Θεωρητικό μέρος/Πληροφορίες | 1 | 2 | 3 | 4 |
| Α3 | Περιγραφή Δραστηριοτήτων | 1 | 2 | 3 | 4 |
| Α4 | Αποτελέσματα | 1 | 2 | 3 | 4 |
| Α5 | Ερμηνεία/Συμπεράσματα/Συζήτηση/Προτάσεις | 1 | 2 | 3 | 4 |
| Α4 | Πηγές | 1 | 2 | 3 | 4 |
| Α7 | Αισθητική/ορθογραφία Γραπτής Εργασίας | 1 | 2 | 3 | 4 |
|  | **Βαθμολογία (max 7X4=28) :** |  |
| **B** | **ΤΕΧΝΗΜΑ/ΚΑΤΑΣΚΕΥΗ/ΠΡΟΪΟΝ***Οι λεπτομέρειες του παρόντος θα συμπεριληφθούν στα προτεινόμενα έργα ή αλλιώς, θα καθοριστούν από την ομάδα, σε συνεργασία με τον διδάσκοντα* |  |  |  |  |
| Β1 | Εξειδικευμένο σημείο 1  | 1 | 2 | 3 | 4 |
| Β2 | Εξειδικευμένο σημείο 2 | 1 | 2 | 3 | 4 |
| Β3 | Εξειδικευμένο σημείο 3 | 1 | 2 | 3 | 4 |
| Β4 | Εξειδικευμένο σημείο 4 | 1 | 2 | 3 | 4 |
| Β5 | Εξειδικευμένο σημείο 5 | 1 | 2 | 3 | 4 |
| Β6 | Γενική ποιότητα & αισθητική | 1 | 2 | 3 | 4 |
|  | **Βαθμολογία (max 6X4=24) :** |  |
| **Γ** | **ΠΑΡΟΥΣΙΑΣΗ** |  |  |  |  |
| Γ1 | Παρουσίαση όλων των σταδίων της ερευνητικής εργασίας | 1 | 2 | 3 | 4 |
| Γ2 | Συμμετοχή όλων των μελών της ομάδας στην παρουσίαση  | 1 | 2 | 3 | 4 |
| Γ3 | Πληρότητα απαντήσεων στις ερωτήσεις του κοινού | 1 | 2 | 3 | 4 |
|  | **Βαθμολογία (max 3X4=12) :** |  |
| **Δ** | **ΔΙΑΔΙΚΑΣΙΑ** |  |  |  |  |
| Δ1 | Πραγματοποίηση σχεδιασμένων δραστηριοτήτων | 1 | 2 | 3 | 4 |
| Δ2 | Τήρηση χρονοδιαγράμματος | 1 | 2 | 3 | 4 |
| Δ3 | Συνεργασία/συμμετοχή όλων των μελών στις εργασίες. | 1 | 2 | 3 | 4 |
| Δ4 | Στοιχεία πρωτοτυπίας/επεκτάσεις | 1 | 2 | 3 | 4 |
|  | **Βαθμολογία (max 4X4=16) :** |  |
| **Παρατηρήσεις διδάσκοντα:** |
|  | **Συνολική Βαθμολογία (max 20X4=80):** |  |
|  | **Τελικός βαθμός ομαδικής εργασίας - Συνολική Βαθμολογία/4 (max 20)** |  |